Ditte og Rikke skal i morgen dyste om at blive Danmarks bedste Social- og Sundhedsassistent elever. Derfor trænede de i dag i bl.a. at give indsprøjtninger. - Jeg begynder at føle mig lidt klar, men jeg begynder også at blive nervøs, siger Rikke Hovaldt Kristoffersen, social- og sundhedsassistentselev til TV2/NORD. At give en indsprøjtning er teknisk simpelt, men skal man vinde DM kræver det meget mere. - Det handler ikke kun om teknik. Det handler også om at man kan observere de rigtige ting - hvad bivirkninger kan der komme, og hvad sker der hvis patienten reagerer på en bestemt måde, og hvordan skal jeg så handle. Det er det der er det svære, siger underviser Helle Birkkjær fra sosu uddannelsen til TV2/NORD. Ditte og Rikke stiller op sammen. Hvis alt går godt kan de på lørdag kalde sig Danmarksmestre. - Så bliver jeg da fuldstændig ellevild, siger Rikke Hovaldt Kristoffersen, social- og sundhedsassistentselev til TV2/NORD.

Opsummering:
I morgen begynder DM i Skills i Aalborg. Så for at være i topform, finpudsede nordjyske erhvervsskoleelever i dag formen.[size=2][/size]